title: Neuvoston direktiivi 2006/138/EY, annettu 19 päivänä Joulukuuta 2006 , yhteisestä arvonlisäverojärjestelmästä annetun direktiivin 2006/112/EY muuttamisesta radio- ja televisiolähetyspalveluihin ja tiettyihin sähköisesti suoritettaviin palveluihin sovellettavien arvonlisäverojärjestelyjen soveltamisajan osalta

text:
               29.12.2006

               FI

               Euroopan unionin virallinen lehti

               L 384/92

      NEUVOSTON DIREKTIIVI 2006/138/EY
   annettu 19 päivänä Joulukuuta 2006
   yhteisestä arvonlisäverojärjestelmästä annetun direktiivin 2006/112/EY muuttamisesta radio- ja televisiolähetyspalveluihin ja tiettyihin sähköisesti suoritettaviin palveluihin sovellettavien arvonlisäverojärjestelyjen soveltamisajan osalta
   EUROOPAN UNIONIN NEUVOSTO, JOKA
   ottaa huomioon Euroopan yhteisön perustamissopimuksen ja erityisesti sen 93 artiklan,
   ottaa huomioon komission ehdotuksen,
   ottaa huomioon Euroopan parlamentin lausunnon,
   ottaa huomioon Euroopan talous- ja sosiaalikomitean lausunnon,
   sekä katsoo seuraavaa:

               (1)

               Direktiivin 77/388/ETY (1) väliaikaisten, radio- ja televisiolähetyspalveluihin ja tiettyihin sähköisesti suoritettaviin palveluihin sovellettavien arvonlisäverojärjestelyjen voimassaoloaikaa jatkettiin 31 päivään joulukuuta 2006 saakka neuvoston direktiivin 2002/38/EY muuttamisesta radio- ja televisiolähetyspalveluihin ja tiettyihin sähköisesti suoritettaviin palveluihin sovellettavien arvonlisäverojärjestelyjen soveltamisajan osalta 27 päivänä kesäkuuta 2006 annetulla neuvoston direktiivillä (EY) 2006/58/EY (2).

               (2)

               Palvelujen suorituspaikkaa ja yleisempää sähköistä mekanismia koskevien säännösten hyväksyminen ei ole ollut vielä mahdollista. Koska oikeudellinen tilanne ja tosiasiat, joiden perusteella väliaikaisten arvonlisäverojärjestelyn voimassaoloa jatkettiin 31 päivään joulukuuta 2006 saakka, eivät ole muuttuneet, ja jotta tilapäinen aukko radio- ja televisiolähetyspalvelujen ja tiettyjen sähköisesti suoritettavien palvelujen arvonlisäverojärjestelyissä voitaisiin välttää, järjestelyjen voimassaoloaikaa olisi edelleen jatkettava 31 päivään joulukuuta 2008 saakka.

               (3)

               Tämän vuoksi yhteisestä arvonlisäverojärjestelmästä 28 päivänä marraskuuta 2006 annettu neuvoston direktiivi 2006/112/EY, joka on direktiivin 77/388/ETY uudelleenlaadittu toisinto, olisi muutettava vastaavasti.

               4)

               Asian kiireellisyys huomioon ottaen on lainsäädäntöaukon välttämiseksi välttämätöntä myöntää poikkeus Euroopan unionista tehdyn sopimuksen ja Euroopan yhteisöjen perustamissopimusten liitteenä olevan kansallisten kansanedustuslaitosten asemaa Euroopan unionissa koskevan pöytäkirjan I osan 3 kohdassa mainittuun kuuden viikon määräaikaan,

         ON ANTANUT TÄMÄN DIREKTIIVIN:
   1 artikla
   Muutetaan direktiivi 2006/112/EY seuraavasti:

               1)

               Korvataan 56 artiklan 3 kohta seuraavasti:
               ”3.   Edellä 1 kohdan j ja k alakohdan sekä 2 kohdan säännöksiä sovelletaan 31 päivään joulukuuta 2008 saakka.”;

               2)

               Korvataan 57 artiklan 2 kohta seuraavasti:
               ”2.   Edellä 1 kohdan säännöksiä sovelletaan 31 päivään joulukuuta 2008 saakka.”;

               3)

               Korvataan 59 artiklan 2 kohta seuraavasti:
               ”2.   Jäsenvaltioiden on sovellettava 58 artiklan b alakohtaa 31 päivään joulukuuta 2008 saakka 56 artiklan 1 kohdan j alakohdassa tarkoitettuihin radio- ja televisiolähetyspalveluihin, joita verovelvollinen, jonka liiketoiminnan kotipaikka tai kiinteä toimipaikka, josta palvelu suoritetaan, on yhteisön ulkopuolella taikka jos tällaista kotipaikkaa tai kiinteää toimipaikkaa ei ole, verovelvollisen kotipaikka tai vakinainen asuinpaikka on yhteisön ulkopuolella, suorittaa muille kuin verovelvollisille henkilöille, jotka ovat sijoittautuneet jäsenvaltioon taikka joiden kotipaikka tai vakinainen asuinpaikka on jäsenvaltiossa.”;

               4)

               Korvataan 357 artikla seuraavasti:
               ”357 artikla
               Tämän luvun säännöksiä sovelletaan 31 päivään joulukuuta 2008 saakka.”.

         2 artikla
   Saattaminen osaksi kansallista lainsäädäntöä
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 2007. Niiden on viipymättä toimitettava nämä säännökset komissiolle kirjallisina.
   Näissä jäsenvaltioiden antamissa säädöksissä ja määräyksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava antamansa keskeiset, tämän direktiivin soveltamisalaan liittyvät kansalliset säännökset kirjallisina komissiolle.
   3 artikla
   Tämä direktiivi tulee voimaan sinä päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä tammikuuta 2007.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 19 päivänä joulukuuta 2006

            Neuvoston puolesta

            Puheenjohtaja

         J. KORKEAOJA

      (1)  Kuudes neuvoston direktiivi 77/388/ETY, annettu 17. toukokuuta 1977, jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste (EYVL L 145, 13.6.1977, s. 1), direktiivi kumottu direktiivillä 2006/112/EY (EUVL L 347, 11.12.2006, s. 1).

      (2)  EUVL L 174, 28.6.2006, s. 5.


Avis juridique important

|

31980L1275

Neuvoston direktiivi 80/1275/ETY, annettu 22 päivänä joulukuuta 1980, muista valmistetun tupakan kulutukseen kohdistuvista veroista kuin liikevaihtoveroista annetun direktiivin 72/464/ETY muuttamisesta

Virallinen lehti nro L 375 , 31/12/1980 s. 0076 - 0076 Suomenk. erityispainos Alue 9 Nide 1 s. 0092  Kreikank. erityispainos: Luku 09 Nide 2 s. 0003  Ruotsink. erityispainos Alue 9 Nide 1 s. 0092  Espanjank. erityispainos: Luku 09 Nide 1 s. 0127  Portugalink. erityispainos: Luku 09 Nide 1 s. 0127

NEUVOSTON DIREKTIIVI,annettu 22 päivänä joulukuuta 1980,muista valmistetun tupakan kulutukseen kohdistuvista veroista kuin liikevaihtoveroista annetun direktiivin 72/464/ETY muuttamisesta (80/1275/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 99 ja 100 artiklan,ottaa huomioon komission ehdotuksen(),ottaa huomioon edustajakokouksen lausunnon(),ottaa huomioon talous- ja sosiaalikomitean lausunnon(),sekä katsoo, ettädirektiivin 72/464/ETY() mukaisesti, sellaisena kuin se on viimeksi muutettuna direktiivillä 77/805/ETY(), neuvosto päättää komission ehdotuksesta yhdenmukaistamisen yhdestä vaiheesta seuraavaan siirtymisestä,direktiivillä 77/805/ETY käyttöön otettu yhdenmukaistamisen toinen vaihe päättyy 31 päivänä joulukuuta 1980,komissio on antanut direktiiviehdotuksen() kolmannen vaiheen aikana sovellettavista erityisistä arviointiperusteista, jotka otetaan käyttöön 1 päivänä tammikuuta 1981,neuvosto ei voi tehdä päätöstä tästä ehdotuksesta ennen 31 päivää joulukuuta 1980,näissä olosuhteissa on tarpeellista pidentää toista vaihetta kuudella kuukaudella, jasamoin on tarpeen pidentää kuudella kuukaudella Yhdistyneelle kuningaskunnalle direktiivin 72/464/ETY 10 c artiklan nojalla annettua poikkeamisoikeutta,ON ANTANUT TÄMÄN DIREKTIIVIN:1 artikla1. Korvataan direktiivin 72/464/ETY 10 a artiklan 1 kohdan päivämäärä 31 päivän joulukuuta 1980 päivämäärällä 30 päivän kesäkuuta 1981.2. Korvataan direktiivin 72/464/ETY 10 c artiklan ensimmäisen alakohdan sanat "kolmenkymmenen kuukauden ajan" sanoilla "kolmenkymmenenkuuden kuukauden ajan".2 artiklaTämä direktiivi on osoitettu kaikille jäsenvaltioille.Tehty Brysselissä 22 päivänä joulukuuta 1980.Neuvoston puolestaPuheenjohtajaJ. SANTER() EYVL N:o C 311, 29.11.1980, s. 5() EYVL N:o C 346, 31.12.1980, s. 126() Lausunto on annettu 10 päivänä joulukuuta 1980.() EYVL N:o L 303, 31.12.1972, s. 1() EYVL N:o L 338, 20.12.1977, s. 22() EYVL N:o C 264, 11.10.1980, s. 6